CELEX: 62020TN0430
Language: fi
Date: 2020-07-09 00:00:00
Title: Asia T-430/20: Kanne 9.7.2020 – KV v. komissio

24.8.2020   
            
            
               FI
            
            
               Euroopan unionin virallinen lehti
            
            
               C 279/60
            
         
      Kanne 9.7.2020 – KV v. komissio
      (Asia T-430/20)
      (2020/C 279/75)
      Oikeudenkäyntikieli: italia
      
         Asianosaiset
      
      
         Kantaja: KV (edustaja: asianajaja M. Velardo)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan seuraavat toimet:
      
                  —
               
               
                  23.5.2019 tehty päätös, jolla kantaja suljetaan pois kilpailusta EPSO/AD/371/19 työkokemuksen puuttumisen vuoksi
               
            
                  —
               
               
                  19.9.2019 tehty päätös, jolla hylätään pyyntö tarkastella uudelleen päätöstä sulkea kantaja pois kilpailusta EPSO/AD/371/19
               
            
                  —
               
               
                  31.3.2020 tehty päätös, jolla hylätään henkilöstösääntöjen 90 artiklan 2 kohdan nojalla tehty hallinnollinen valitus
               
            Kantaja vaatii lisäksi, että komissio velvoitetaan korvaamaan oikeudenkäyntikulut.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu asiassa tehtyyn ilmeiseen arviointivirheeseen siltä osin kuin kantajalla viestinnän alalla olevaa työkokemusta, jota on kolme vuotta, ei ole otettu huomioon.
               
            
                  2)
               
               
                  Toinen kanneperuste, joka perustuu kilpailuilmoitukseen rikkomiseen siltä osin kuin kilpailun valintalautakunta on laatinut hakijoiden arviointiperusteet, jotka eivät ole kilpailuilmoituksen mukaisia ja joissa edellytetään etenkin erityistä työkokemusta viestinnän alalla.
               
            
                  3)
               
               
                  Kolmas kanneperuste, joka perustuu yhdenvertaisuusperiaatteen loukkaamiseen siltä osin kuin valintalautakunta ei ole arvioidessaan hakijoita kilpailuilmoituksessa vahvistetuista perusteista poikkeavin perustein varmistanut objektiivisuuden ja puolueettomuuden noudattamista tutkittaessa hakijoiden työkokemusta.
               
            
                  4)
               
               
                  Neljäs kanneperuste, joka perustuu perusteluvelvollisuuden noudattamatta jättämiseen siltä osin kuin EPSO ei ole selventänyt tosiseikkoja koskevin viittauksin, miksei kantajan työkokemus täyttänyt kilpailuilmoituksessa vahvistettuja perusteita.
               
            
                  5)
               
               
                  Viides kanneperuste, joka perustuu menettelyn osapuolten yhdenvertaisuutta koskevan periaatteen loukkaamiseen siltä osin kuin EPSO ei ole antanut kantajalle mahdollisuutta valmistella riittävällä tavalla kanneperusteitaan kanteen nostamiseksi, kun se on jättänyt esittämättä riittävät perustelut.